CELEX: 32004R1165
Language: lv
Date: 2004-06-24 00:00:00
Title: Komisijas Regula (EK) Nr. 1165/2004 (2004. gada 24. jūnijs), ar kuru papildina pielikumu Regulai (EK) Nr. 2400/96 par dažu nosaukumu reģistrāciju "Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā" (Anchois de Collioure, Melon du Quercy un Salame d’oca di Mortara)

25.6.2004   
            
            
               LV
            
            
               Eiropas Savienības Oficiālais Vēstnesis
            
            
               L 224/16
            
         
      KOMISIJAS REGULA (EK) Nr. 1165/2004
   (2004. gada 24. jūnijs),
   ar kuru papildina pielikumu Regulai (EK) Nr. 2400/96 par dažu nosaukumu reģistrāciju “Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā” (Anchois de Collioure, Melon du Quercy un Salame d’oca di Mortara)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas preču ģeogrāfiskās izcelsmes norāžu un cilmes vietas nosaukumu aizsardzību (1), un jo īpaši tās 6. panta 3. un 4. punktu,
   tā kā:
   
               (1)
            
            
               Saskaņā ar Regulas (EEK) Nr. 2081/92 5. pantu Francija ir iesniegusi Komisijai divus pieteikumus reģistrēt kā ģeogrāfiskās izcelsmes norādes nosaukumus “Anchois de Collioure” un “Melon du Quercy”, Itālija iesniegusi Komisijai vienu pieteikumu reģistrēt kā ģeogrāfiskās izcelsmes norādi nosaukumu “Salame d’oca di Mortara”.
            
         
               (2)
            
            
               Saskaņā ar minētās regulas 6. panta 1. punktu ir konstatēts, ka tie atbilst regulas prasībām, proti, tajos ir visi elementi, kas paredzēti tās 4. pantā.
            
         
               (3)
            
            
               Pēc šīs regulas pielikumā norādīto nosaukumu publikācijas Eiropas Savienības Oficiālajā Vēstnesī
                   (2) Komisijai nav iesniegts neviens paziņojums par iebildumiem Regulas (EEK) Nr. 2081/92 7. panta nozīmē.
            
         
               (4)
            
            
               Tāpēc šos nosaukumus var ierakstīt “Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā” un Kopienas līmenī aizsargāt kā ģeogrāfiskās izcelsmes norādes.
            
         
               (5)
            
            
               Šīs regulas pielikums papildina Komisijas Regulas (EK) Nr. 2400/96 (3) pielikumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2400/96 pielikumu papildina ar nosaukumiem, kas uzskaitīti šīs regulas pielikumā, un šos nosaukumus kā aizsargātas ģeogrāfiskās izcelsmes norādes (IGP) ieraksta “Aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā”, kas paredzēts Regulas (EEK) Nr. 2081/92 6. panta 3. punktā.
   2. pants
   Šī regula stājas spēkā 20. dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 24. jūnijā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 208, 24.7.1992., 1. lpp. Jaunākie grozījumi regulā izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV C 206, 2.9.2003., 5. lpp. (Anchois de Collioure) OV C 212, 6.9.2003., 5. lpp. (Melon du Quercy) OV C 206, 2.9.2003., 8. lpp. (Salame d’oca di Mortara)
   
      (3)  OV L 327, 18.12.1996., 11. lpp. Jaunākie grozījumi regulā izdarīti ar Regulu (EK) Nr. 738/2004 (OV L 116, 22.04.2004., 5. lpp.).
   
      PIELIKUMS
      LĪGUMA I PIELIKUMA PRODUKTI, KAS PAREDZĒTI UZTURAM
      Svaigas zivis, gliemenes, vēžveidīgie un no tiem iegūti pamatprodukti
      FRANCIJA
      Anchois de Collioure (AGN)
      Neapstrādāti vai pārstrādāti augļi, dārzeņi un graudaugi
      FRANCIJA
      Melon du Quercy (AGN)
      Gaļas pamatprodukti (vārīti, sālīti, kūpināti utt.)
      ITĀLIJA
      Salame d’oca di Mortara (AGN)